[{"text_idx": "#000001", "text": "Mo\u0308o\u0308dunud aastal puhanud hiidlased panid Hiiumaa tantsupa\u0308evaks kokku ku\u0308ll festivali ko\u0303ige va\u0308iksema kontserdi, kuid publiku suur huvi ja head emotsioonid seda eriti aimata ei lasknud."}, {"text_idx": "#000002", "text": "\u201cKorraldajatena oli huvitav na\u0308ha, et Tiina tantsustuudiole oli lisandunud veel kaks kohalikku tantsutruppi. Hiiumaa on va\u0308ike koht ning seda enam on ro\u0303o\u0303m, et saarel nii palju hingega tantsu harrastavaid lapsi ja noori on. Ro\u0303o\u0303muga saan o\u0308elda, et sel aastal on Koolitantsu meeskonnas ka kaks hiidlast, kellest u\u0308ks on ka Koolitantsu Kompanii vilistlane,\u201d ra\u0308a\u0308kis festivali peakorraldaja Raido Bergstein."}, {"text_idx": "#000004", "text": "Kreitzbergi so\u0303nul ja\u0308id talle Hiiumaal silma huvitavad eesti tantsud. Tantsijad tantsisid puhtalt ja samas ka lustiga. Pisikesed lapsed olid tantsudes va\u0308ga su\u0308damlikud ja laval u\u0308ksteisega arvestavad."}, {"text_idx": "#000005", "text": "Ka sel aastal, olles a\u0308ra vaadanud ko\u0303ik maakondlikud tantsuvoorud, valib z\u030cu\u0308rii ma\u0308rtsis va\u0308lja n-o\u0308 jokkerid, kes pa\u0308a\u0308sevad otse finaalkontserdile \u2013 seega pinget ja\u0308tkub kuni maakondlike tantsupa\u0308evade lo\u0303puni."}, {"text_idx": "#000006", "text": "Hiiumaa maakondlikult tantsupa\u0308evalt edasipa\u0308a\u0308sejad on:"}, {"text_idx": "#000007", "text": "Tiina tantsustuudio, \u201cPesunaiste polka\u201d, juhendaja Tiina Kaev 10.-12. klass, eesti tants\nNaadresed, \u201cJo\u0303ulupuka tants\u201d, juhendaja Jaanika Kuusk, 4.-7. klass, eesti tants\nTiina tantsustuudio, \u201cKevad\u201d, juhendaja Tiina Kaev 1.-4. klass, lastetants"}, {"text_idx": "#000008", "text": "Lihtsuses peitub vo\u0303lu \u2013 Tiina tantsustuudio, \u201cRegitants\u201d, juhendaja Tiina Kaev, 10.-12. klass, eesti tants\nSa\u0308rav esitus \u2013 Tiina tantsustuudio, \u201cVa\u0308ikesed ja\u0308nkud\u201d, juhendaja Tiina Kaev, 1.-4. klass, lastetants\nSu\u0308damlik ja va\u0308ljendusrikas esitus \u2013 Mo\u0303isakad, \u201cOlemine Hea\u201d, juhendaja Maigi Taelma, 1.-4. klass, lastetants"}, {"text_idx": "#000009", "text": "Traditsiooniliselt ka\u0308ib festivali maakondlike tantsupa\u0308evadega kaasas ka Koolitantsu Kompanii, kes hoolitseb publiku eest seni, kuni tehakse teatavaks finalistid."}, {"text_idx": "#000010", "text": "Eliisa Sirelpuu tantsulavastuse \u201cMinu rada\u201d toob lavale Koolitantsu Kompanii kaheksas lend, mille moodustavad kolm andekat noort tantsijat. Greetel Joanna Vo\u0303rk, Alexandra Katariina Org ja Margarita Oja toovad lavale pea pooletunnise tantsulavastuse, mis otsib vastuseid ku\u0308simusele, mida nad u\u0308tleksid Eestile, kui too oleks inimene. Eliisa Sirelpuu kaasaegse jazzi z\u030canris loodud lavastus ja\u0308tkab traditsiooni tuua Koolitantsu lavadele andekad noored tantsijad tunnustatud koreograafide to\u0308o\u0308des. \u201cMinu raja\u201d helikujunduse on loonud Jonas Kaarnamets. Lavastuse produtseeris Eesti Tantsuagentuur."}, {"text_idx": "#000011", "text": "ETV2 toob Hiiumaa tantsupa\u0308eva ko\u0303ikide televaatajateni 18. veebruaril 2018."}, {"text_idx": "#000012", "text": "Festival Koolitants ta\u0308nab ko\u0303iki Hiiumaa tantsupa\u0308eval osalenud tantsuo\u0303petajaid ja tantsijaid ning publikut!"}]